CELEX: 62010FN0058
Language: lv
Date: 2010-07-16 00:00:00
Title: Lieta F-58/10: Prasība, kas celta 2010. gada 16. jūlijā — Allgeier/FRA

25.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 260/27
            
         Prasība, kas celta 2010. gada 16. jūlijā — Allgeier/FRA
   
   (Lieta F-58/10)
   ()
   2010/C 260/37
   Tiesvedības valoda — angļu
   
      Lietas dalībnieki
   
   
      Prasītājs: Timo Allgeier (Vīne, Austrija) (pārstāvji — L. Levi un M. Vandenbussche, advokāti)
   
      Atbildētāja: Eiropas Savienības Pamattiesību aģentūra
   
      Strīda priekšmets un apraksts
   
   Pirmkārt, atbildētājas lēmuma, ar kuru netika apmierināta prasītāja iesniegtā sūdzību par psiholoģisko vardarbību, atcelšana. Otrkārt, atzīšana, ka prasītājs ir cietis no psiholoģiskās vardarbības no savas priekšniecības puses, un mantiskā un morālā kaitējuma atlīdzināšana
   
      Prasītāja prasījumi:
   
   
               —
            
            
               atcelt Eiropas Savienības Pamattiesību aģentūras 2009. gada 16. oktobra lēmumu, ar kuru noraidīti sūdzības iesniedzēja prasījumi, tiktāl, ciktāl ar šo lēmumu netiek atzīts, ka viņš ir bijis psiholoģiskās vardarbības upuris no M. un A. Puses, un, ja nepieciešams, atcelt 2010. gada 6. aprīļa lēmumu noraidīt sūdzību;
            
         
               —
            
            
               atzīt, ka viņš ir cietis no psiholoģiskās vardarbības no M. un A. puses, un atzīt nepieciešamās disciplinārās sekas; vai, pakārtoti, i) veikt jaunu administratīvu izmeklēšanu, kas ir taisnīga, neatkarīga un objektīva, izveidojot jaunu ekspertu kolēģiju administratīvās izmeklēšanas veikšanai, un ii) veikt visus nepieciešamos pasākumus, lai notiktu taisnīga izmeklēšana, bez jebkāda spiediena un iejaukšanās;
            
         
               —
            
            
               atlīdzināt sūdzības iesniedzēja ciesto materiālo kaitējumu, kas provizoriski noteikts EUR 71 823,23 apmērā;
            
         
               —
            
            
               piešķirt EUR 85 000 kā kompensāciju par morālo kaitējumu, kas izriet no tā, kā noritēja visa procedūra un kā tika pieņemts lēmums;
            
         
               —
            
            
               piespriest Eiropas Savienības Pamattiesību aģentūrai atlīdzināt tiesāšanās izdevumus.